stanford-oval/wikipedia huggingface dataset:
בריטן נורמן איילנדר
הערות שוליים

↑   סוכנויות הידיעות, 53 שניות של שכרון חושים: הכירו את הטיסה המסחרית הקצרה בעולם, באתר TheMarker‏, 9 בינואר 2022
 סוכנויות הידיעות, יקרה פי 100 וארוכה פי 6,000: הטיסה הארוכה בעולם מול הקצרה ביותר, באתר TheMarker‏, 22 באוקטובר 2018
↑  BACK TO BRITAIN FOR BRITTEN-NORMAN AS PRODUCTION OF ICONIC ISLANDER RETURNS TO BEMBRIDGE - Island Echo - 24hr news, 7 days a week across the Isle of Wight, Island Echo - 24hr news, 7 days a week across the Isle of Wight, ‏22 בספטמבר 2023
1 2  משרד התחבורה אישר מיליון ל"י להכשרת שדה התעופה חיפה, מעריב, 20 באפריל 1970
↑  יואל דר, שדה בצת בצפון הארץ הופעל ע"י חברת "נתיב", דבר, 11 בנובמבר 1971
↑  שמעון רפפורט, ארקיע תפעיל טיסה יומית לשארם, מעריב, 16 באוגוסט 1973
↑  תובלת נוסעים במטוסים קלים , תרוכז בידי חברת "כנף־ארקיע", על המשמר, 29 ביוני 1973
↑  עתי"ם, חברת "כנף־ארקיע" תרכוש שני מטוסים חדשים, על המשמר, 11 באפריל 1974
↑  עוד 3 מטוסי "צ׳ייפטייך יגיעו ל״ארקיע" בחודש הבא, על המשמר, 23 באוגוסט 1976
↑  World Air Forces - IAF 135sqn
↑  ASN Aircraft accident Britten-Norman BN-2A Islander 4X-CCO Haifa
↑  דוד חיון, ‏ארקיע תפעיל טיסות מפארק התעשיות בגליל לשדה דב ובחזרה, באתר גלובס, 3 במרץ 1998
↑  דרור מרום, ‏חברת עיט תפתח קו תעופה סדיר לרמת הגולן, באתר גלובס, 26 במאי 2002
| --- | --- |
בקרת זהויות :  NLI: 987007532303405171  LCCN: sh96010199
ג'ון טולנד (היסטוריון)

| --- | --- |

 לידה:  29 ביוני 1912 לה קרוס, ארצות הברית 
 פטירה:  4 בינואר 2004 (בגיל 91) דאנברי, ארצות הברית 
 מדינה:  ארצות הברית 
 מקום לימודים:  ויליאמס קולג', בית הספר לדרמה של ייל 
 שפות היצירה:  אנגלית 
 פרסים והוקרה:  פרס פוליצר לספרי עיון כלליים (1971) 
 
ג'ון וילארד טולנד (באנגלית: John Willard Toland‏; 29 ביוני 1912 – 4 בינואר 2004) היה סופר והיסטוריון אמריקאי. הוא ידוע בעיקר בזכות הביוגרפיה של אדולף היטלר ובהיסטוריה זוכת פרס פוליצר של יפן מתקופת מלחמת העולם השנייה, "השמש העולה".
ביוגרפיה

טולנד נולד ב-29 ביוני 1912 בלה קרוס, ויסקונסין. הוא סיים את לימודיו באקדמיית פיליפס אקסטר בניו המפשייר בשנת 1932 וויליאמס קולג' בשנת 1936 ולמד זמן מה בבית הספר לדרמה של ייל. המטרה המקורית שלו הייתה להיות מחזאי. בקיץ בין שנות הקולג' הוא נדד עם נוודים וכתב כמה מחזות עם נוודים כדמויות מרכזיות, שאף אחת מהן לא הוצגה. הוא נזכר ב-1961 שבשנותיו הראשונות כסופר הוא היה "כישלון גדול בערך כמו שאדם יכול להיות". הוא טען שכתב שישה רומנים שלמים, 26 מחזות ומאה סיפורים קצרים לפני שהשלים את המכירה הראשונה שלו, סיפור קצר שעליו שילם "המגזין האמריקאי" 165 דולר ב-1954. בשלב מסוים הוא הצליח להכניס כתבה על ספינות אוויר למגזין LOOK; זה התגלה כפופולרי ביותר והוביל לקריירה שלו כהיסטוריון. ספינות אוויר היו הנושא של ספרו הראשון שפורסם באורך מלא, ספינות בשמיים (1957).
ייתכן שיצירתו החשובה ביותר היא "השמש העולה" (Random House, 1970), עליה זכה בפרס פוליצר לעיון כללי בשנת 1971. בהתבסס על ראיונות מקוריים ונרחבים עם בכירים יפנים בכירים ששרדו את המלחמה, הספר מתאר את האימפריה של יפן מהמרד הצבאי של פברואר 1936 ועד סוף מלחמת העולם השנייה. הוא זכה בפוליצר מכיוון שהיה הספר הראשון באנגלית שסיפר את ההיסטוריה של מלחמת האוקיינוס השקט מנקודת המבט היפנית, ולא מזו האמריקנית הרווחת.
טולנד מת מדלקת ריאות ב-4 בינואר 2004, בבית החולים Danbury בדנברי, קונטיקט.
רומנים

בעוד שהוא היה בעיקר סופר עיון, טולנד פרסם גם שני רומנים היסטוריים, "אלי המלחמה" ו"הכיבוש". הוא טוען באוטוביוגרפיה שלו משנת 1997 שהוא הרוויח מעט כסף מזוכה הפרס שלו "השמש העולה", אך הסתדר לכל החיים מהרווחים של "אדולף היטלר", שלגביו ערך מחקר מקורי.
ספריו

מאה ימים אחרונים, תרגם ש. גפני, הוצאת מערכות, 1968
השמש העולה, תרגם אריה ארד, הוצאת מערכות, 1985
קלון, פרל הארבור ועוללותיה, תרגם עמנואל לוטם, הוצאת מערכות, 1987
הקרב, סיפור הבליטה, תרגם עמנואל לוטם, הוצאת מערכות, 1987
Ships in the Sky: The Story of the Great Dirigibles‏ (1957)
Battle: The Story of the Bulge‏ (1959)
But Not in Shame: The Six Months After Pearl Harbor‏ (1962)
The Dillinger Days‏ (1963)
The Flying Tigers‏ (1963)
The Last 100 Days: The Tumultuous and Controversial Story of the Final Days of World War II in Europe‏ (1966)
The Rising Sun: The Decline and Fall of the Japanese Empire, 1936–1945 ‏ (1970)
The Great Dirigibles: Their Triumphs & Disasters‏ (1972)
Adolf Hitler: The Definitive Biography ‏ (1976)
No Man's Land: 1918, The Last Year of the Great War‏ (1980)
Infamy: Pearl Harbor And Its Aftermath‏ (1982)
In Mortal Combat: Korea 1950–1953‏ (1991)
Captured by History: One Man's Vision of Our Tumultuous Century‏ (1997)
Gods of War‏ (1985)
Occupation‏ (1987)
ברנרדו ספולוודה אמור

ברנרדו ספולוודה אמור (בספרדית: Bernardo Sepúlveda Amor; נולד ב-14 בדצמבר 1941) הוא דיפלומט ומשפטן מקסיקני. הוא היה שר החוץ של מקסיקו בשנות ה-80 תחת הנשיא מיגל דה לה מדריד ושופט בבית הדין הבין-לאומי לצדק (ICJ).
ביוגרפיה

ברנרדו נולד במקסיקו סיטי, שם למד משפטים באוניברסיטה האוטונומית הלאומית של מקסיקו (אנ'). לאחר מכן המשיך ללימודי תואר שני, והתמחה במשפט בין-לאומי פומבי בבריטניה (1966). בהמשך קיבל תואר פרופסור למשפט בינלאומי.
מ-16 במרץ עד 30 בנובמבר 1982, הוא שימש כשגריר מקסיקו בוושינגטון. מ-1989 עד 1993, שימש כשגריר מקסיקו בבריטניה (אנ').
בין שני התפקידים הדיפלומטיים הללו, מדצמבר 1982 עד 1988, שימש כשר החוץ של מקסיקו תחת נשיא מקסיקו מיגל דה לה מדריד.
בשנת 1984 הוענק לו פרס נסיך אסטוריאס. בשנה שלאחר מכן, ארגון אונסק"ו העניק לו את פרס סימון בוליבר (אנ').
בשנת 1996, הוא נבחר לכהן בוועדה למשפט בינלאומי (אנ') של האו"ם. הוא נבחר מחדש לאותו תפקיד בשנת 2001. ב-7 בנובמבר 2005 הוא נבחר לכהן כשופט בבית הדין הבינלאומי לצדק לתקופה של תשע שנים.
בשנת 2012, נבחר ספולוודה אמור על ידי שופטי בית הדין הבינלאומי לסגן נשיא בין הדין, לכהונה של שלוש שנים החל מ-6 בפברואר 2012.
בשנת 2017, מונה ספולוודה אמור ליו"ר מועצת המנהלים של Altán Redes (אנ'), קונסורציום תקשורת מקסיקני.
הערות שוליים

1 2 3  "Judge Bernardo Sepúlveda-Amor". International Court of Justice. אורכב מ-המקור ב-2014-09-11. נבדק ב-5 בדצמבר 2009. {{cite web}}:  (עזרה)
↑  "Juez mexicano es nuevo vicepresidente de la Corte Internacional de la ONU". CNN Mexico. 6 בפברואר 2012. אורכב מ-המקור ב-7 בפברואר 2012. נבדק ב-7 בפברואר 2012. {{cite news}}:  (עזרה)
↑  "No. 2012/8" (PDF) (הודעה לעיתונות). International Court of Justice. 2012-02-06. אורכב מ-המקור (PDF) ב-2015-02-08. נבדק ב-2012-02-07.
↑  Forbes Staff (2017-09-29). "Altán Redes hace cambios en lo más alto de su directorio • Forbes México". Forbes México (בMexican Spanish). נבדק ב-2020-10-27.
| --- | --- |
בקרת זהויות :  NLI: 987007454040105171  BnF: cb12449812b (data)  GND: 1076299474  ISNI: 0000 0001 1564 6056  LCCN: n85147442  NTA: 071205802  SUDOC: 033653216  VIAF: 32092342   WorldCat (עם VIAF): 32092342
ג'ון ברנן

ג'ון אוון ברנן (באנגלית: John Owen Brennan; נולד ב-22 בספטמבר 1955) הוא איש מודיעין אמריקאי, כיהן כראש ה-CIA‏ (2013–2017) וכיועץ לביטחון המולדת של נשיא ארצות הברית ברק אובמה.
ביוגרפיה

ברנן נולד וגדל בנורת' ברגן שבניו ג'רזי להורים שהיגרו מאירלנד. ב-1977 סיים תואר ראשון במדעי המדינה באוניברסיטת פורדהם במהלך התואר למד במשך שנה לימודי המזרח התיכון וערבית באוניברסיטה האמריקאית בקהיר. ב-1980 סיים תואר שני בממשל עם התמחות בלימודי המזרח התיכון באוניברסיטת טקסס באוסטין.
הצטרף ל-CIA ושירת במגוון תפקידים בהם סוכן בערב הסעודית, אנליסט לענייני המזרח התיכון ודרום אסיה. בשנים 1994–1995 שימש כמתדרך לענייני מודיעין מטעם הסוכנות לנשיא ארצות הברית ביל קלינטון. בהמשך שירת כראש שלוחת ה-CIA בערב הסעודית. ב-1999 מונה לראש המטה של ראש ה-CIA, ג'ורג' טנט. במרץ 2001 מונה לסגן מנהל ה-CIA וכיהן בתפקיד עד 2003. הוא מונה לעמוד בראש צוות אנשי מודיעין ממספר סוכנויות שהפך ב-2004 למרכז הלאומי למלחמה בטרור. ברנן ארגן מחדש את התיאום בין סוכנויות המודיעין השונות ובנה מאגר מידע משותף על טרוריסטים מבוקשים.
ב-2005 עזב את השירות הציבורי ומונה למנכ"ל Analysis Corp., חברה בתחום אספקת פתרונות טכנולוגיים לגופי מודיעין.
במאמר שפרסם ביולי 2008 קרא ברנן לממשל האמריקאי העתידי לחמם את היחסים עם איראן באמצעות ארבעה צעדים עיקריים: 1. הנמכת הרטוריקה התקיפה באשר לדרישה מאיראן להסיר את תמיכתה בארגוני טרור. 2. יצירת ערוץ דיאלוג ישיר ומינוי שליח מיוחד לטהראן 3. עידוד הטמעת ארגון חזבאללה במערכת הפוליטית והממשל הלבנוני. 4. הצעת "גזרים" ולא רק "מקלות" לאיראן, שיכללו הסרת חלק מהסנקציות על המדינה והגברת השפעתה בתהליכים אזוריים כגון בסכסוך הישראלי-פלסטיני.
במהלך קמפיין הבחירות לנשיאות ארצות הברית 2008 מונה ליועצו של מועמד המפלגה הדמוקרטית ברק אובמה, וייעץ לו בעניינים הנוגעים למדיניות חוץ ומודיעין. לאחר היבחרו של אובמה לנשיא, הוזכר ברנן כמועמד להתמנות לראש ה-CIA, אך הסיר את מועמדותו לאחר ביקורת שנשמעה לאור התפקיד שמילא בתקופת ממשל הנשיא ג'ורג' ווקר בוש. במכתב פומבי לאובמה ציין כי המבקרים התעלמו מהתנגדותו למלחמת עיראק ולשימוש בטקטיקות עינויים בחקירות כגון עינוי במים.
בינואר 2009 מונה ברנן ליועצו של אובמה לענייני לוחמה בטרור. במסגרת זו נטל חלק במאמצים במצוד אחר אוסאמה בין לאדן שהסתיימו בחיסולו במהלך מבצע חנית נפטון. ב-2012 מונה לעמוד בראש הצוות שיקבע אילו מטרות יאושרו לחיסול באמצעות תקיפה בכלי טיס בלתי מאוישים, הן על ידי ה-CIA והן על ידי הכוחות המזוינים של ארצות הברית.
בינואר 2013 הודיע אובמה על כוונתו למנות את ברנן לראש ה-CIA. לאחר פיליבסטר אושר מינויו של ברנן בסנאט והוא הושבע לתפקיד ב-8 במרץ 2013.
ברנן נשוי ואב לשלושה.
הערות שוליים

↑  ג'ון ברנן, The Conundrum of Iran: Strengthening Moderates without Acquiescing to Belligerence, ‏Annals of the American Academy of Political and Social Science, 618, July 2008
↑  מכתבו של ברנן, אתר The Atlantic, ‏, 25 בנובמבר 2008
↑  Who will drones target? Who in the US will decide?, ‏21 במאי 2012
| --- | --- |
בקרת זהויות :  PLWABN: 9810538229305606  GND: 1193949033  LCCN: no2012051909  NARA: 217670139  SUDOC: 254916503  VIAF: 241265304   WorldCat (עם VIAF): 241265304
ג'ואל גריי

| --- | --- |

ג'ואל גריי בטקס פרסי האמי ב-1993
 לידה:  11 באפריל 1932 (בן 92) קליבלנד, אוהיו, ארצות הברית
 שם לידה:  Joel David Katz 
 מדינה:  ארצות הברית 
 תקופת הפעילות:  מ-1951 
 מקום לימודים:  תיכון בוורלי הילס  תיכון אלכסנדר המילטון 
 בן או בת זוג:  ג'ו ויילדר (יוני 1958–1982) 
 צאצאים:  ג'ניפר גריי 
 פרסים והוקרה:  פרס אוסקר לשחקן המשנה הטוב ביותר (1972)  פרס דרמה דסק לשחקן מצטיין במחזמר (1997)  פרס דרמה דסק לבמאי מצטיין של מחזה (2011)  פרס איגוד המבקרים האמריקאי לשחקן המשנה הטוב ביותר (1972)  פרס באפט"א לשחקן המבטיח בתפקיד ראשי בסרט (1973)  פרס טוני לשחקן המשנה הטוב ביותר במחזמר (1967)  פרס גלובוס הזהב לשחקן המשנה הטוב ביותר - סרט קולנוע (1972)  כוכב בשדרת הכוכבים בהוליווד  פרס ליגת הדרמה 
 http://www.joelgreyphotographer.com/
 פרופיל ב-IMDb
 
ג'ואל גריי (באנגלית: Joel Grey; נולד ב-11 באפריל 1932), הוא שחקן, זמר, רקדן, במאי וצלם ממוצא יהודי- אמריקאי. התפרסם בתפקיד  ה–MC‏ (Master of Ceremonies (אנ')) בסרט "קברט" ובמחזה הנושא את אותו השם. על הופעותיו זכה גריי בפרס האוסקר לשחקן המשנה הטוב ביותר, פרס גלובוס הזהב, פרס באפט"א ובפרס הטוני.
ביוגרפיה

גריי, נולד בשם ג'ואל דייוויד כץ (Joel David Katz) בקליבלנד, אוהיו, לאמו גולדי ולאביו הקומיקאי היהודי מיקי כץ. הוא החל את דרכו כשחקן תיאטרון בתיאטרון ילדים ובהצגות מקומיות באזור מגוריו שבקליבלנד.
בסוף שנות ה-50 וראשית שנות ה-60 הופיע בסדרות של מערבונים בטלוויזיה. בשנת 1966 קיבל את תפקידו הגדול הראשון בברודוויי כאדון הטקסים במחזמר, מהחשובים בכל הזמנים, "קברט". המחזמר זכה להצלחה גדולה וגריי זכה על תפקידו בפרס הטוני. גריי היה מועמד שלוש פעמים נוספות לפרס הטוני.
בשנת 1972 התפרסם כשלוהק לגרסה הקולנועית למחזמר "קברט" בו התגלה שש שנים קודם לכן. בסרט לוהק לאותו תפקיד אותו גילם במחזמר וזכה בפרס גלובוס הזהב, פרס באפט"א ובפרס אוסקר לשחקן המשנה הטוב ביותר. בכך הפך גריי לאחד משמונה שחקנים בלבד שזכו בפרס האוסקר ובפרס הטוני על אותו תפקיד.
גריי הופיע ב-1976 במותחן הפסיכולוגי "תמיסת שבעת האחוזים" ובסרט הפעולה של גאי המילטון "רמו", עליו היה מועמד פעם שנייה לפרס גלובוס הזהב. ב-1996 גילם את דמותו של פושע המלחמה הנאצי ושר התעמולה של אדולף היטלר, יוזף גבלס, בדרמה הבריטית "המראה הריקה". בשנת 2000 שיחק בדרמה המוזיקלית של לארס פון טרייר "רוקדת בחשיכה". ב-2008 הופיע במותחן הקומי "עמוק בגרון".
גריי התפרסם בסדרות טלוויזיה כגון "באפי ציידת הערפדים", שאליה הצטרף לעונה החמישית וגילם את השד דוק; בסדרת בית הסוהר "אוז", שבה גילם את האסיר היהודי למואל איציק; ו"גשר ברוקלין", שעל הופעת האורח שלו בהּ היה מועמד לפרס אמי.
בשנת 2017 החל גריי לביים את המחזה כנר על הגג ביידיש אשר הוצג תחילה במוזיאון למורשת היהודית וב-2019 עבר לאוף ברודוויי.
בטקס פרסי הטוני 2023 הוענק לו פרס מפעל חיים. הפרס הוענק לו על ידי בתו, השחקנית ג'ניפר גריי.
חיים אישיים

גריי הוא אביה של כוכבת סרט הקאלט "ריקוד מושחת" ג'ניפר גריי. הוא נישא ב-1958 לג'ו ויילדר והתגרש ממנה בשנת 1982; לזוג ילד נוסף בשם ג'יימס. מלבד קריירת משחק גריי הוא גם צלם חובב, שפרסם שלושה ספרי צילומים.
בשנת 2015, כשהיה בן 82, גריי יצא מהארון, וסיפר על חייו כהומוסקסואל בראיון למגזין "פיפל".
פילמוגרפיה נבחרת

בבוא ספטמבר (1961)
קברט (1972)
תמיסת שבעת האחוזים (1976)
באפלו ביל (1976)
רמו (1985)
אדם הנרדף (1991)
הימור על כל הקופה (1993)
המראה הריקה (1996)
משפחה בצל האש (1996)
הפנטסטיים (2000)
רוקדת בחשיכה (2000)
עמוק בגרון (2008)
טיק, טיק... בום! (2021)
פילמוגרפיה נבחרת > טלוויזיה

הזקן (אנ') (2022)
בריטן דלטון

| --- | --- |

 לידה:  12 בדצמבר 2001 (בן 22) לוס אנג'לס, קליפורניה, ארצות הברית
 מדינה:  ארצות הברית
 תקופת הפעילות:  מ-2014
 פרופיל ב-IMDb
 
בְּרִיטְן דלטון (באנגלית: Britain Dalton; נולד ב-12 בדצמבר 2001) הוא שחקן אמריקאי.
ביוגרפיה

דלטון נולד ב-12 בדצמבר 2001 בלוס אנג'לס, קליפורניה.. אביו הוא הפזמונאי, ג'רמי דלטון, שהיה מועמד לפרס גראמי.
קריירה

דלטון החל את קריירת המשחק שלו במקרה, כאשר סטודנט לקולנוע הבחין בו עושה תרגילי קלפים עבור קהל ברחוב, וביקש ממנו להיבחן לתפקיד הראשי בסרט של אוניברסיטת צ'פמן, "המחווה של ג'וד". עד שהצילומים הסתיימו, חתם בריטיין בסוכנות הכישרונות אוסברינק.
בשנת 2014 הופיע בפרק בסדרה "מחשבות פליליות" ובסרט הקצר "Grill Dog".
בשנת 2016 שיחק בתפקיד משנה בעונתה הראשונה של סדרת הטלוויזיה "גוליית".
בשנת 2017 הופיע בסרט הקולנוע האוסטרלי "Thumper" ושיחק בתפקיד קטן בסרט "Actors Anonymous". באותה שנה לוהק לתפקיד לואק, בנם השני של ג'ייק ונייטירי, בסרט הקולנוע, "אווטאר: דרכם של המים" של הבמאי ג'יימס קמרון. הסרט הוקרן לראשונה בדצמבר 2022. דלטון ישחק גם בסרט השלישי בסדרה, "אווטאר 3" שעתיד לצאת במהלך שנת 2025.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Thumper | דין |  |
| 2017 | Actors Anonymous | שון הצעיר |  |
| 2018 | שחקן מספר אחת | ילד בתיכון |  |
| 2022 | אווטאר: דרכם של המים | לואק |  |
| 2023 | Dark Harvest | ג'ים שפרד |  |
| 2025 | אווטאר 3 | לואק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | מחשבות פליליות | בילי הוקינס | פרק: "Boxed In" |
| 2016 | גוליית | ג'ייסון לרסון | 8 פרקים |
הערות שוליים

↑  Petski, Denise. "Alysia Reiner Joins Fox's 'Rosewood'; Britain Dalton in Amazon's 'Trial'". Deadline. נבדק ב-10 בנובמבר 2015. {{cite web}}:  (עזרה)
↑  Britain Dalton Age, Bio, Net Worth, Height, Parents, Dating, allstarbio, ‏5 ביוני 2019
↑  Goliath Season 4 Release Date, Cast, Plot - Everything We Know So Far - The Bulletin Time, The Bulletin Time, ‏1 בנובמבר 2021
↑  Britain Dalton Net Worth, Bio, Wiki, Age, Height, Facts, Filmography, Captions Nation, ‏4 באוגוסט 2021
↑  Aaron Couch, The Hollywood Reporter, The Hollywood Reporter, ‏3 באוגוסט 2017
↑  Avatar 2 Release Date, Plot, Title, Trailer, Cast, Updates & Everything You Need to Know | Epicstream, Epicstream, ‏3 בundefined 2022
1 2  Matt Goldberg (27 בספטמבר 2017). "'Avatar' Sequels Reveal First Look at the Young Cast". Collider. אורכב מ-המקור ב-2017-09-28. נבדק ב-22 באוגוסט 2019. {{cite web}}:  (עזרה)
ג'ון טוקסברי

ג'ון וולטר בירדסלי טוקסברי (באנגלית: John Walter Beardsley Tewksbury;‏ 21 במרץ 1876 – 24 באפריל 1968) היה אתלט אמריקאי, אלוף אולימפי בעל 5 מדליות מאולימפיאדה אחת, מהן 2 זהב.
ביוגרפיה

טוקסברי נולד באשלי, פנסילבניה. הוא למד באוניברסיטת פנסילבניה רפואת שיניים וסיים את התואר בשנת 1899. בשנים 1898 ו-1899 הוא זכה באליפות ה-IC4A ‏(Intercollegiate Association of Amateur Athletes of America) בריצת 110 יארד וריצת 220 יארד.
באולימפיאדת פריז (1900) זכה טוקסברי ב-5 מדליות, מהן 2 זהב, 2 כסף ו-1 ארד. מדליות זהב בריצת 200 מטר בשיא אולימפי חדש של 22.2 שניות, לפני נורמן פריצ'רד מהודו (22.8 שניות) וסטנלי רולי מאוסטרליה (22.9 שניות) ובריצת 400 מטר משוכות בשיא אולימפי חדש נוסף של 57.6 שניות, לפני הנרי טוזי מצרפת (58.3 שניות) וג'ורג' אורטון מקנדה. מדליות כסף בריצת 60 מטר בתוצאה של 7.1 שניות, אחרי אלווין קריינזלין מארצות הברית (7.0 שניות) ולפני רולי (7.2 שניות) ובריצת 100 מטר בתוצאה של 11.1 שניות, אחרי פרנק ג'רוויס מארצות הברית (11.0 שניות) ולפני רולי (11.2 שניות), בשלב חצי הגמר הוא השווה את שיא העולם בתוצאה של 10.8 שניות ומדליית ארד בריצת 200 מטר משוכות, אחרי קריינזלין (25.4 שניות) ופריצ'רד (26.6 שניות).
לאחר שפרש טוקסברי מהשתתפות בתחרויות, הוא פתח קליניקה פרטית לרפואת שיניים בטנקהנוק שבפנסילבניה. הוא נפטר בשנת 1968 בגיל 92, היה האתלט האחרון ששרד מאולימפיאדת פריז.
שיאים אישיים

ריצת 100 מטר: 10.8 שניות (1900)
ריצת 200 מטר: 22.1 שניות (1898)
ריצת  400 מטר משוכות: 57.6 שניות (1900)
הערות שוליים

↑  המכשולים בתחרות לריצת 400 מטר מכשולים הורכבו מעמודי טלפון. המכשול האחרון היה של מים כמו בריצת 3000 מטר מכשולים, כיום.
ברנרדו רוסלינו

| --- | --- |
 לידה:  1409 סטיניאנו, איטליה 
 פטירה:  1464 (בגיל 55 בערך) פירנצה, רפובליקת פירנצה 
 תחום יצירה:  פיסול, אדריכלות 
 זרם באמנות:  רנסאנס 
 הושפע על ידי:  פיליפו ברונלסקי, לורנצו גיברטי, דונטלו, מזאצ'ו 
 השפיע על:  דזידריו דה סטיניאנו
 יצירות ידועות:  Duomo di Pienza, Tomb of Leonardo Bruni, ארמון רוצ'לאי 
 
ברנרדו רוסלינו (באיטלקית: Bernardo Rossellino) בשמו המקורי ברנרדו די מתאו דל בורה (באיטלקית: Bernardo di Matteo del Borra Gamberelli‏; 1409, סטינינו טוסקנה – 23 בספטמבר 1464, פירנצה) היה פסל ואדריכל איטלקי מהדור השני של אמני הרנסאנס.
ביוגרפיה

רוסלינו נולד בעיירה סטיניאנו שבקרבת פירנצה, למשפחה של חוואים ובעלי מחצבות. ב-1420 הגיע לפירנצה לבית מלאכה של אחד הפסלים בעיר. משערים שזה היה נאני דה ברטולו (Nanni di Bartolo) שכונה איל רוסו (=הג'ינג'י) ומכאן קיבל את כינוי רוסלינו (=הג'ינג'י הקטן). אחיו היה האמן אנטוניו רוסלינו. רוסלינו הושפע מגדולי אמני פירנצה של אותה תקופה: ברונלסקי, דונטלו, גיברטי ומזאצ'ו. דזידריו דה סטיניאנו הוכשר ככל הנראה בבית מלאכתו של רוסלינו.
פרסומו כארכיטקט החל בעקבות עבודות שביצע ברומא עבור האפיפיור ניקולאוס החמישי, בהם תוכנית לבניה מחדש של בזיליקת פטרוס הקדוש, תוכנית שלא בוצעה בעקבות מותו של ניקולאוס החמישי.
מקומו של רוסלינו בהיסטוריה של הארכיטקטורה נקבע בזכות הפרויקט של הבנייה מחדש של העיירה פיינצה עבור האפיפיור פיוס השני, בשנים מ-1459 עד 1464. רוסלינו יישם במבנה זה לראשונה את העקרונות הרנסאנסיים של תכנון הערים ההומניסטי, שבהמשך אומצו בערים נוספות באיטליה.
ביוגרפיה של רוסלינו נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.
יצירות חשובות נוספות משלו:
מצבת הקבר של לאונרדו ברוני בבזיליקת סנטה קרוצ'ה בפירנצה.
ארמון רוצ'לאי (Palazo Rucellai) בפירנצה. ביחס למבנה זה קיימים חילוקי דעות בין החוקרים, יש המייחסים אותו ללאון בטיסטה אלברטי.
גלריה

מצבת הקבר של לאונרדו ברוני בבזיליקת סנטה קרוצ'ה בפירנצה
מצבת קבר הקרדינל של פורטוגל בבזיליקה של סן מיניאטו אל מונטה בפירנצה מאת האחים הפסלים אנטוניו רוסלינו וברנרדו רוסלינו
קלויסטר רוסלינו בבזיליקת סנטה קרוצ'ה בעיצוב פיליפו ברונלסקי ובמעורבות רוסלינו
ג'ושוע ניובולד

ג'ושוע גסקיל ניובולד (באנגלית: Joshua Gaskill Newbold;‏ 12 במאי 1830 –  10 ביוני 1903) היה פוליטיקאי אמריקאי מאיווה, איש המפלגה הרפובליקנית, שכיהן כסגן מושל איווה בשנים 1876–1877, ולאחר מכן, בעקבות התפטרותו של סמואל ג'. קירקווד כדי לאייש מושב בסנאט של ארצות הברית, הוא הושבע כמושל איווה העשירי, תפקיד בו הוא כיהן עד 1878.
ראשית חייו

ג'ושוע ניובולד נולד במחוז פאייט שבפנסילבניה למשפחה קווייקרית. בהמשך הוא המיר את דתו לבפטיזם. ב-1854 הוא עבר לאיווה, שם הוא היה לחוואי.
לאחר פרוץ מלחמת האזרחים האמריקאית התגייס ניובולד לצבא האיחוד כקפטן בפלוגה C ברגימנט הרגלים ה-25 של איווה, ולחם בקרב צ'קסאו באיו (אנ'), בקרב עמדת ארקנסו (אנ'), במערכת צ'טנוגה (אנ'), בקרב פרצת רינגולד (אנ'), במערכת אטלנטה (אנ') ובצעדה אל הים.
קריירה פוליטית

בשנים 1872–1876 כיהן ניובולד כחבר בבית הנבחרים של איווה. לאחר מכן הוא נבחר מטעם המפלגה הרפובליקנית כסגן מושל המדינה. בפברואר 1877 התפטר מושל המדינה, סמואל ג'. קירקווד, לאחר שנבחר לסנאט של ארצות הברית. מתוקף תפקידו, הושבע ניובולד כמושל איווה העשירי, והוא כיהן בתפקידו עד לתום תקופת כהונתו המתוכננת של קירקווד בינואר 1878.
בשנים 1899–1903 כיהן ניובולד כראש עיריית מאונט פלזנט שבאיווה.
ג'ושוע ניובולד נפטר במאונט פלזנט ב-10 ביוני 1903. הוא נטמן בבית הקברות פורסט הום שבעיר.
הערות שוליים

↑  ג'ושוע ניובולד, באתר אגודת המושלים הלאומית
| --- | --- |
בקרת זהויות :  GND: 1183309333  VIAF: 6436155566466313380004   WorldCat (עם VIAF): 6436155566466313380004
ברנרדו פאסקוויני

| --- | --- |

 לידה:  7 בדצמבר 1637 Massa e Cozzile, איטליה 
 פטירה:  22 בנובמבר 1710 (בגיל 72) רומא, מדינת האפיפיור 
 מקום קבורה:  San Lorenzo in Lucina 
 מוקד פעילות:  איטליה 
 זרם:  המוזיקה הקלאסית בתקופת הבארוק 
 סוגה:  אופרה 
 שפה מועדפת:  איטלקית 
 כלי נגינה:  עוגב, כלי נגינה, עוגב, צ'מבלו 
 
ברנרדו פאסקוויני (באיטלקית: Bernardo Pasquini, ‏17 בדצמבר 1637 - 22 בנובמבר 1710) היה מלחין איטלקי, שחיבר אופרות ומוזיקה כנסייתית.
חייו

פאסקוויני נולד במאסה א קוצילה (איט') בוואל די נייבולה שבחבל טוסקנה. הוא היה תלמידם של אנטוניו צ'סטי ולורטו ויטורי. עוד בצעירותו הגיע לרומא והתקבל לשירות הנסיך בורגזה. בהמשך היה לנגן העוגב בבזיליקת סנטה מריה מג'ורה. פאסקוויני נהנה מחסותה של המלכה כריסטינה משוודיה ואופרה שכתב לכבודה, Dov'è amore è pieta, הוצגה בשנת 1679.
במהלך שהותו השנייה של אלסנדרו סקרלטי ברומא (1703-1708), הרבו פאסקוויני וארכאנג'לו קורלי להיפגש עם סקרלטי במופעי מוזיקה, בעיקר אלה שהיו קשורים לאקדמיה של ארקדיה, שבה היו שלושתם חברים. פאסקוויני מת ברומא ונקבר בכנסיית לורנצו אין לוקינה.
פאסקוויני זכור גם כמלחין נמרץ לצ'מבלו; אחת מיצירותיו לכלי זה עובדה לתזמורת בידי אוטורינו רספיגי לסוויטה שלו, "הציפורים".
קטלוג יצירותיו של ברנרדו פאסקוויני, בלוויית הערות ביוגרפיות ופרשנות לסגנונו - עבודת מוסמך אוניברסיטה של גלוריה אלנה טרווילגר (פאסקוויני) משנת 1952 - אפשר למצוא בספרייה של אוניברסיטת אינדיאנה.
חלק מן העבודה נסרק.
הערות שוליים

↑  search by title for complete reference
↑  אפשר לקרוא אותו ב-Voice Over Talent, Connie Terwilliger
| --- | --- |
בקרת זהויות :  NLI: 987007283529205171  PLWABN: 9810679057505606  BNE: XX1637578  BnF: cb13898282g (data)  CiNii: DA05999607  GND: 118789791  ICCU: CFIV005222  ISNI: 0000 0000 8151 7060  LCCN: n81149811  MusicBrainz: 6307b6ca-16f3-44cf-9223-3780a8c27dbc  NKC: jn20011018070  NTA: 097077720  SNAC: w6j67p6g  SUDOC: 079206980  Trove: 1240637  VcBA: 495/150433  VIAF: 71578999   WorldCat (עם VIAF): 71578999
בראנסק

| --- | --- |
סמל בראנסקסמל בראנסק

כנסייה בבראנסק
 מדינה:  פולין פולין
 פרובינציה:  פודלסיה פודלסיה
 מחוז:  ביילסק פודלסקי
 שטח:  32.43 קמ"ר
 גובה:  130 מטרים
 אוכלוסייה:  ‏
  ‑ בעיירה:  3,583 (31 במרץ 2021)
 קואורדינטות:  52°44′40″N 22°50′16″E﻿ / ﻿52.7444°N 22.83774°E﻿ / 52.7444; 22.83774 
 אזור זמן:  UTC+1
 www.bransk.podlaskie.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבראנסק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבראנסק(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהבראנסק(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהבראנסק  he tabBackground:;tabBorder:#aaa;defaultTab:0;
בראנסק (בפולנית: Brańsk; בפי יהודי העיירה: בריינסק) היא עיירה במחוז ביילסק פודלסקי שבפרובינציית פודלסיה בפולין, בה התקיימה עד השואה קהילה יהודית גדולה.
תולדות היישוב

בשנת 1264 נערך ביישוב קרב בין דוכסות קרקוב ובין היוטבינגים. בשנת 1493 הוענקו ליישוב זכויות עיר בידי אלכסנדר יגיילו.